«Kvinde foran et spejl»

«Kvinde foran et spejl» er et oljemaleri fra 1841 av den danske gullaldermaleren C.W. Eckersberg. Maleriet er stilt ut på Den Hirschsprungske Samling i København.

«Kvinde foran et spejl» viser en kvinne som står med ryggen til og som er opptatt av sitt toalett, en intim hverdagsscene. Bildets intime atmosfære understrekes av de dempede farvene og av den effektfulle måten Eckersberg på samme tid avslører og tildekker kvinnens intimitet ved hjelp av rammen rundt speilet og klesstykket som er svøpt rundt hoftene hennes.

Som på flere av Eckersbergs andre malerier var det modellen Florentine som sto modell. I henne fant han en naturlig konkretisering av den idealiserte kvinnekroppen, en idealisert naturlighet som på mange måter peker tilbake til de antikke greske idealene.

Kvinnens form i bildet og klesstykket som er dandert rundt hoftene har også en slående likhet med Venus fra Milo.

 Referanser 

 Eksterne lenker 
 «Kvinde foran et spejl» hos Den Hirschsprungske Samling 

Kategori:Danske malerier
Kategori:Den danske gullalder
Kategori:1841 i Danmark
Kategori:Malerier fra 1840-årene
Kategori:Verk fra 1841